গতকাল এক চায়ের আড্ডার বিষয়বস্তু ছিল বিএনপি নেতানেত্রীদের দায়িত্বহীন কথাবার্তা নিয়ে। উপস্থিত আমাদের এক বন্ধু এ ব্যাপারে একটা কিস্সাই শুনিয়ে দেন। বন্ধুটি বলে- তোমাদের কথা শুনে আমার একটা গল্পের কথা মনে পড়ে গেল। গল্পটি হলো এরকম: গ্রামের এক ভদ্রলোক শীতকালের এক সন্ধ্যায় ইরি খেতে সেচ দিয়ে এসে তার মেয়েকে সামনে পেয়ে বলে বইনগো (বোনগো) তর মারে ক তাড়াতাড়ি গোসলের গরম পানি দিত। মেয়েতো বাবার এমন কথা শুনে কাঁদতে কাঁদতে মায়ের কাছে গিয়ে বলে‘ মা বাবা খেত থাইক্যা ফিরা আইসা আমারে কয়, যা বইন তর মা-রে ক তাড়াতাড়ি গোসলের গরম পানি দিত। বাবা মাইয়ারে বইন (বোন) ডাকতে পারনি তুমিই কও। মেয়ের কথা শুনে মা গরম পানি নিয়ে স্বামীর সামনে গিয়ে বলে-‘তোমার মাথা কি নষ্ট হইয়া গেছে নাকি, নিজের মাইয়ারে তুমি বইন কইয়া ডাকলা। ছিঃ ছিঃ ছিঃ। বউয়ের এ কথা শোনে স্বামী প্রবর বলে-‘মাতিস নাগো মাই (মা) শীতের কাঁপুনীতে আমার চুদুবুদু (মাথা ঠিক না থাকা) নাই।’ বন্ধুটির এ কথা শোনে ঘর কাঁপিয়ে সবাই হোঃ হোঃ হোঃ উচ্চস্বরে হেসে ওঠে। আমাদের হাসি দেখে বন্ধুটি মিরাঙ্কেলের স্টাইলে বলে-বলোতো এ পরিস্থিতিতে গল্পটির মোরাল অবটি স্টরি কি? সবাই একই সুরে বলে কি….? বন্ধুটি তখন আবার মিরাঙ্কেল এর ঢঙেই বলে- এর মোরাল অবদি স্টরি হলো-জামায়াতের চাপে ও বিদেশী প্রভুদের আশ্বাসে ৫ জানুয়ারি নির্বাচন না করে আম-ছালা দুটোই হারিয়ে বিএনপি নেতা-নেত্রীদের এখন মাথা ঠিক (চুদুবুদু) নাই। তাই তারা বক্তৃতা বিবৃতি সব জায়গায়েই দায়িত্বহীন কথাবর্তা বলে নিজেদেরকে ধীরে ধীরে ক্লাউনে পরিনত করছে। এর বেশি আমার আর কিছু বলার নেই। বন্ধুটির গল্প শেষ হলো আড্ডা শেষ হয় না। বিএনপি নেতানেত্রীদের দায়িতাহীন কথা নিয়ে আড্ডা আরো জমে উঠে। আর গরম চায়ের কেতলী খালী হতে থাকে। এ পর্যায়ে আসুন পাঠক বন্ধুরা মাত্র এক সপ্তাহেরও কম সময়ের বিএনপি নেত্রী খালেদা জিয়া, তারেক রহমান, মীর্জা ফখরুল, ও গয়েস্বর চন্দ্র রায়ের বিভিন্ন উবাচ শোনাতে আপনাকে কিছুটা বিরক্ত করি।